આગળની પોસ્ટમાં થોડું જુઠું બોલ્યો હતો તેની માફી માગી લઊં. વિપશ્યના ની શિબિરમાં ખરેખર તો શિબિરના સાતમા દિવસે શ્રી ગોએન્કાજીએ તેમના સંબોધનમાં શ્રધ્ધા વિષે વિગતથી સમજાવ્યું હતું. તેઓશ્રીએ ધર્મ, ભક્તિને પ્રાથમિકતા આપી મુક્તિના માર્ગ તરફ પ્રગતિ કરવા શ્રધ્ધા કોને કહેવાય તેનો નિર્દેશ કર્યો હતો – પ્રજ્ઞા એ ચક્ષુ છે અને શ્રધ્ધા એ ચરણ છે, મુક્તિના માર્ગ પર આગળ વધવા બંનેની જરુર છે. ફક્ત પ્રજ્ઞા હોય અને શ્રધ્ધાની ગેરહાજરી હોય તો પ્રગતિ થતી નથી, અને એ જ રીતે પ્રજ્ઞાની ગેરહાજરી હોય તો ચરણ તો ચાલે પણ ભટકી જાય (અંધશ્રધ્ધા બની જાય).